**הליך מקוצר לתוספת ממ"ד במבנה קיים בעת חירום**

בתאריך 19.12.2021 פורסמו תקנות התכנון והבניה חלק ט1 כהוראת שעה ל-5 שנים. פרק ט1 כולל תקנות המאפשרות הוספת ממ"ד או מגדל ממ"דים לבניין מגורים שאינו בניין רב-קומות כהגדרתו בתקנות התכנון והבנייה בשטח המזערי הקבוע בתקנות ההתגוננות האזרחית.

**הליך רישוי מהיר יחול על:**

 רק על מבנים שיש להם היתר בנייה, המשמשים למגורים ולא לשום שימוש אחר.

1. הבקשה להיתר תכלול רק הוספת ממ"ד בשטח מזערי הקבוע בתקנות ושטח מרחב פתיחת הדלת, כלומר- 9 מ"ר נטו + שטחי קירות +שטח עבור פתיחת הדלת= כ- 15 מ"ר סה"כ.
2. הממ"ד יהיה תואם להוראות התוכנית החלות על המגרש ללא הקלות. המבנה הקיים יכול להיות ממוקם בחריגה מקווי בנין, אבל לא הממ"ד.
3. במידה והתוכנית המאושרת לא כללה זכויות עבור מרחב מוגן, ניתן להגיש בהליך מהיר על בסיס סעיף 151, המאפשר תוספת שטחי שירות לטובת מרחב מוגן, לפני הגשת בקשה להיתר.
4. ניתן להגיש בקשה להיתר גם במבנה אשר בוצעו בו תוספות ושינויים ללא היתר. הסדרת התוספות והשינויים תוגש בבקשה נפרדת.
5. ניתן להגיש את הבקשה ללא תיק מידע.
6. תושב שלו מבנה קיים שלא נמצא בגינו היתר בניה ונבנה לפני שנת 1965 בקרקע המיועדת למגורים- יתאם פגישה בוועדה המקומית לקביעת המסלול המיטבי עבור הגשת הבקשה להיתר.

**הליך הרישוי המהיר לא יחול על:**

1. מבנה לשימור
2. בקשות הכוללות שימוש חורג לפי סעיף 146 ( שימוש שאינו בייעוד הקרקע).
3. בקשה הכוללת הקלות לפי סעיף 147 לחוק ( מבנים שאינם תואמים לתוכנית).
4. בקשה טעונה אישור או דיון במוסד תכנון שאינו רשות הרישוי כתנאי למתן ההיתר.
5. אם תוספת הממ"ד תחייב חיזוק כלל המבנה בהתאם לתקן 413 כנגד רעידת אדמה.
6. בבנייה הגבוהה מ- 2 קומות ללא רצף ממפלס הקרקע כלפי מעלה.
7. בקשה להיתר הכוללת שיטת בנייה חדשה.

\*\*\* ניתן להגיש בהליך רישוי רגיל/בהליך הקלה.

**הליך בקשה להיתר ברישוי מהיר :**

1. יש לבחור עורך בקשה (הנדסאי אדריכלות/ אדריכל/ מהנדס)
2. התקשרות עם מודד – והזמנת מדידה מצומצמת בהתאם לדרישות מפ"י
3. צילום תמונות של המגרש

הגשת הבקשה

1. עורך הבקשה יפתח בקשה להיתר במערכת הרישוי זמין שתכלול:
2. מפת מדידה
3. תוכנית אדריכלית ב 1:100
4. הבקשה פטורה מאישור רשות מקרקעי ישראל

בחינת הבקשה והפקת היתר

1. מחלקת הנדסה תבחן מרחבית את הבקשה ותדון ברשות רישוי תוך

 25 יום.

1. לצורך בקרת תכן עורך הבקשה ימציא את כלל המסמכים הנדרשים:
2. דוח קרקע וביסוס
3. נספח יציבות
4. נספח מיגון מאושר ע"י פקע"ר
5. הפקת היתר
6. תחילת עבודות
7. ביצוע העבודה
8. תעודת גמר הכוללת:

ביצוע העבודה

והגשה לתעודת גמר

1. מפת עדות
2. אישור אחראי לביקורת על ביצוע העבודה
3. תוצאות בדיקת מעבדה
4. דוח מסכם מאת אחראי לביקורת